Mari Kiviniemi
Mari Johanna Kiviniemi (1968-yil 27-sentyabrda tugʻilgan) — Finlandiya siyosatchisi, 2010—2011-yillarda Finlandiyaning ikkinchi ayol bosh vaziri boʻlgan. 2014-yil 25-avgustdan OECD Bosh kotibining oʻrinbosari. Kiviniemi Finlandiyaning Seynajoki shahri, janubiy Ostrobotniya qishlogʻida dehqon oilasida tugʻilgan. Jalasjarvidagi maktabda taʻlim olgan. Oʻrta maktabda oʻsmirlik chogʻida oʻqib yurganda u bir yil almashuv talabasi sifatida Germaniyada oʻqidi. 1988-yilda Xelsinki universitetiga iqtisod fakultetiga oʻqishga kirdi. Kiviniemi siyosatchisi boʻlib, birinchi marta 1991-yilda parlament aʼzoligiga nomzod sifatida qatnashgan va 5000 dan kam ovoz toʻplagan va ayni paytda Markaz partiyasi talabalar ittifoqi Bosh kotibi lavozimida ishlagan. Ijtimoiy fanlar boʻyicha magistrlik ishini tugatgandan bir yil oʻtib, u 1995-yilgi umumiy saylovlarda yana oʻz nomzodini qoʻydi, bu safar 9350 ovoz bilan Janubiy Ostrobotniya okrugidan oʻrin egalladi. Kiviniemi milliy siyosatdagi faoliyatidan tashqari, Xelsinki shahar kengashining ham aʼzosi. 2005-yildan beri shahar kengashi deputati. 